नई दिल्ली: सीबीआई जज बीएच लोया की मौत के मामले में एसआईटी से जांच की मांग को सुप्रीम कोर्ट ने गुरुवार को खारिज कर दिया। सुप्रीम कोर्ट ने याचिकाकर्ताओं के वकीलों को फटकार लगाते हुए कहा कि एसआईटी जांच की मांग वाली याचिका में कोई दम नहीं है। प्रधान न्यायाधीश न्यायमूर्ति दीपक मिश्रा, न्यायमूर्ति एएम खानविलकर और न्यायमूर्ति डीवाई चंद्रचूड की पीठ ने कहा कि ये याचिकाएं राजनीतिक हित साधने और चर्चा बटोरने के लिए जारी की गई लगती हैं, लेकिन इनका कोई ठोस आधार नहीं है।